CELEX: C2006/048/42
Language: el
Date: 2006-02-25 00:00:00
Title: Υπόθεση T-237/00: Απόφαση του Πρωτοδικείου της  8ης Δεκεμβρίου 2005  — Reynolds κατά Κοινοβουλίου ( Υπάλληλοι — Απόσπαση προς το συμφέρον της υπηρεσίας — Άρθρο 38 του ΚΥΚ — Πολιτική ομάδα — Πρόωρη λήξη της αποσπάσεως — Δικαιώματα άμυνας — Υποχρέωση αιτιολογήσεως — Δικαιολογημένη εμπιστοσύνη — Καθήκον αρωγής — Υπέρβαση εξουσίας — Προσφυγή ακυρώσεως — Αγωγή αποζημιώσεως — Εν μέρει ακύρωση αποφάσεως του Πρωτοδικείου — Δεδικασμένο )

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/23
            
         Απόφαση του Πρωτοδικείου της 8ης Δεκεμβρίου 2005 — Reynolds κατά Κοινοβουλίου
   (Υπόθεση T-237/00) (1)
   
   («Υπάλληλοι - Απόσπαση προς το συμφέρον της υπηρεσίας - Άρθρο 38 του ΚΥΚ - Πολιτική ομάδα - Πρόωρη λήξη της αποσπάσεως - Δικαιώματα άμυνας - Υποχρέωση αιτιολογήσεως - Δικαιολογημένη εμπιστοσύνη - Καθήκον αρωγής - Υπέρβαση εξουσίας - Προσφυγή ακυρώσεως - Αγωγή αποζημιώσεως - Εν μέρει ακύρωση αποφάσεως του Πρωτοδικείου - Δεδικασμένο»)
   (2006/C 48/42)
   Γλώσσα διαδικασίας: η γαλλική
   Διάδικοι
   
      Προσφεύγων — Eνάγων: Patrick Reynolds (Βρυξέλλες, Βέλγιο) [εκπρόσωποι: P. Legros και S. Rodriguez, δικηγόροι]
   
      Καθού — Εναγόμενος: Ευρωπαϊκό Κοινοβούλιο [εκπρόσωποι: H. Von Hertzen και D. Moore]
   Αντικείμενο της υποθέσεως
   Αφενός, αίτηση ακυρώσεως της από 18 Ιουλίου 2000 αποφάσεως του γενικού γραμματέα του Κοινοβουλίου, περί λήξεως της αποσπάσεως, προς το συμφέρον της υπηρεσίας, του προσφεύγοντος-ενάγοντος στην πολιτική ομάδα «Ευρώπη για τη Δημοκρατία και τη Διαφορά» και επανεντάξεώς του στη γενική διεύθυνση πληροφοριών και δημοσίων σχέσεων και, αφετέρου, αγωγή αποζημιώσεως για αποκατάσταση της ζημίας που υπέστη ο προσφεύγων-ενάγων λόγω της αποφάσεως αυτής καθώς και ενεργειών της εν λόγω πολιτικής ομάδας και ορισμένων μελών της.
   Διατακτικό της αποφάσεως
   Το Πρωτοδικείο:
   
               1)
            
            
               Ακυρώνει την από 18 Ιουλίου 2000 απόφαση του γενικού γραμματέα του Κοινοβουλίου, περί λήξεως της αποσπάσεως, προς το συμφέρον της υπηρεσίας, του προσφεύγοντος-ενάγοντος στην πολιτική ομάδα ΕΔΔ και επανεντάξεώς του στη γενική διεύθυνση πληροφοριών και δημοσίων σχέσεων του Κοινοβουλίου, καθόσον τυγχάνει εφαρμογής από 15 Ιουλίου 2000 και μέχρι τις 24 Ιουλίου 2000.
            
         
               2)
            
            
               Υποχρεώνει το Κοινοβούλιο να καταβάλει στον προσφεύγοντα-ενάγοντα αποζημίωση αντιστοιχούσα στη διαφορά μεταξύ των αποδοχών που έπρεπε να είχε λάβει ως υπάλληλος βαθμού Α 2, κλιμάκιο 1, και των αποδοχών που έλαβε κατόπιν της επανεντάξεώς του στον βαθμό LA 5, κλιμάκιο 3, για τη χρονική περίοδο από 15 έως 24 Ιουλίου 2000, πλέον τόκων υπερημερίας από της ημερομηνίας κατά την οποία οφείλονταν τα ποσά που απαρτίζουν την εν λόγω αποζημίωση μέχρι την ημέρα της πραγματικής καταβολής. Το εφαρμοστέο επιτόκιο υπολογίζεται βάσει του επιτοκίου που καθορίζει η Κεντρική Ευρωπαϊκή Τράπεζα για τις κυριότερες πράξεις αναχρηματοδοτήσεως, το οποίο ισχύει κατά την εν λόγω περίοδο, πλέον δύο μονάδων.
            
         
               3)
            
            
               Κρίνει απαράδεκτη την αγωγή αποζημιώσεως καθόσον σκοπεί την αποκατάσταση της ζημίας που προκλήθηκε από τη μη αφορώσα τη λήψη αποφάσεων συμπεριφορά της ομάδας ΕΔΔ και ορισμένων μελών της.
            
         
               4)
            
            
               Απορρίπτει κατά τα λοιπά την προσφυγή-αγωγή.
            
         
               5)
            
            
               Κάθε διάδικος φέρει τα δικαστικά του έξοδα που αφορούν το σύνολο των διαδικασιών της σκέψης 213 της αποφάσεως.
            
         
      (1)  EE C 302 της 21.10.2000.